NORAKSTS

|  |  |
| --- | --- |
| 29.06.2023. | Nr.6/3 |

###### GROZĪJUMI JELGAVAS PILSĒTAS DOMES 2022. GADA 24. FEBRUĀRA LĒMUMĀ NR.3/7 “PROJEKTA “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā” IESNIEGUMA IESNIEGŠANA”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar 2022. gada 12. decembrī starp Centrālo finanšu un līgumu aģentūru un Jelgavas valstspilsētas pašvaldību noslēgto Vienošanos Nr.5.6.2.0/22/I/009 par Eiropas Savienības fonda projekta īstenošanu, Jelgavas valstspilsētas pašvaldība īsteno projektu “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā” (turpmāk – projekts).

Projekta kopējās izmaksas ir 1 631 930,67 *euro* (viens miljons seši simti trīsdesmit viens tūkstotis deviņi simti trīsdesmit *euro*, 67 *centi*), no tiem 1 202 192,00 *euro* (viens miljons divi simti divi tūkstoši viens simts deviņdesmit divi *euro*, 00 *centi*) ir Eiropas Reģionālās attīstības fonda finansējums, 53 037,88 *euro* (piecdesmit trīs tūkstoši trīsdesmit septiņi *euro*,88 *centi*)ir valsts budžeta dotācija pašvaldībām un 376 700,79  *euro* (trīs simti septiņdesmit seši tūkstoši septiņi simti *euro*,79 *centi*)ir Jelgavas valstspilsētas pašvaldības finansējums.

Īstenojot projektu, ir veiktas iepirkumu procedūras, kuru rezultātā projekta kopējās izmaksas palielinās par 175 833,88 *euro* (viens simts septiņdesmit pieci tūkstoši astoņi simti trīsdesmit trīs *euro*, 88 *centi*).

Ievērojot minēto, lai nodrošinātu projekta īstenošanu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības 2022. gada 24. februāra lēmumā Nr.3/7 “Projekta “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā” iesnieguma iesniegšana” (turpmāk – lēmums) šādus grozījumus:

1. Izteikt lēmuma 2.punktu šādā redakcijā:

“2. Projekta kopējās izmaksas ir 1 807 764,55 *euro* (viens miljons astoņi simti septiņi tūkstoši septiņi simti sešdesmit četri *euro*, 55 *centi*), no tām 1 185 276.90 *euro* (viens miljons viens simts astoņdesmit pieci tūkstoši divi simti septiņdesmit seši *euro*, 90 *centi*) ir Eiropas Reģionālās attīstības fonda finansējums, 39 970,05 *euro* (trīsdesmit deviņi tūkstoši deviņi simti septiņdesmit *euro*,05 *centi*)ir valsts budžeta dotācija pašvaldībām un 582 517,60  *euro* (pieci simti astoņdesmit divi tūkstoši pieci simti septiņpadsmit *euro*,60 *centi*)ir Jelgavas valstspilsētas pašvaldības finansējums.”.

2*.* Aizstāt lēmuma 3. punktā skaitli “549 957,84” ar skaitli un vārdiem “741 015,34” (septiņi simti četrdesmit viens tūkstotis piecpadsmit *euro*, 34 *centi*) .

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. jūnijā